“นายกฯ” เผย ตร.ไทย ประสาน “อินเตอร์โพล” ออกหมายแดง ล่าตัว “บอส” ดำเนินคดี
“นายกฯ” เผย ตร.ไทย ประสาน “อินเตอร์โพล” ออกหมายแดง ล่าตัว “บอส” ดำเนินคดี พร้อมกำชับรายงานความคืบหน้าใน 1 สัปดาห์
“นายกฯ” เผย ตร.ไทย ประสาน “อินเตอร์โพล” ออกหมายแดง ล่าตัว “บอส” ดำเนินคดี พร้อมกำชับรายงานความคืบหน้าใน 1 สัปดาห์
21 ก.ย. 2563

พล.อ.ประยุทธ์ จันทร์โอชา นายกรัฐมนตรี และรมว.กลาโหม เปิดเผยผ่านโฆษกรัฐบาลว่า ได้สั่งการให้เจ้าหน้าที่ตำรวจเร่งดำเนินการขั้นตอนต่างๆ ในการดำเนินคดีกับนายวรยุทธ หรือบอส อยู่วิทยาทันที หลังจากสำนักงานอัยการสูงสุดเห็นชอบสั่งฟ้องในข้อหาขับรถโดยประมาทจนเป็นเหตุให้ผู้อื่นถึงแก่ความตาย และข้อหาเสพโคเคน และขอให้รายงานความคืบหน้าในเรื่องการประสานกับตำรวจสากลเพื่อออกหมายแดงมาให้ทราบภายในหนึ่งสัปดาห์
โดยขณะนี้คดีกำลังดำเนินไปสู่ขั้นตอนต่อไปคือ สำนักงานอัยการสูงสุดจะส่งหนังสือไปยังเจ้าหน้าที่ตำรวจให้นำตัวผู้ต้องหามาสั่งฟ้อง แต่เนื่องจากผู้ต้องหาไม่ได้อยู่ในประเทศไทย ดังนั้น เจ้าหน้าที่ตำรวจจะประสานไปยังตำรวจสากลเพื่อออกประกาศหมายแดงให้ประเทศสมาชิกทั่วโลกรับทราบและช่วยกันระบุแหล่งที่อยู่ปัจจุบันของนายวรยุทธ เพื่อดำเนินการขอส่งตัวผู้ร้ายข้ามแดนกลับมายังประเทศไทยมาเข้าสู่กระบวนการพิจารณาคดี
  “ผมขอให้เจ้าหน้าที่รัฐทุกคนที่เกี่ยวข้องกับเรื่องนี้ ปฏิบัติหน้าที่ด้วยความถูกต้อง เต็มกำลังความสามารถ โดยไม่ล่าช้า” พล.อ.ประยุทธ์ ระบุ